《奉怀钱宗伯受之海上》
明代·于嘉

东望叠璟霞，有山虞吐翠。
天和丙舍游，日穰庚居遂。
俗嶂壅文丙，拓由灵掌负。
关龙感狩麟，金版徙穿地。
羹热雉膏登，羞寒鸡肋弃。
嫫嫱斗弄姿，定镜精裁伪。
著录布如云，何人丹漆器。
玄风白马谈，紫气青牛志。
食疏仰琼厨，先须征饼字。
膺门讵可阶，通好时交屣。
双阮秀参筠，两宗香品笥。
夙倾向若心，烟液终申譬。